সোণাৰিস্থিত সেনা শিবিৰে ডাও ডিভিজনৰ সহযোগত শিৱসাগৰ জিলাৰ নামতোলাত শনিবাৰে নিশা এজন এন এছ চি এন (কে) কেডাৰক আটক কৰে।
প্ৰাপ্ত তথ্য মতে, এক বিশেষ সূত্ৰৰ পৰা পোৱা খবৰৰ ভিত্তিত সোণাৰি সেনা শিবিৰে নামতোলাত এক অভিযান চলাই, উক্ত অভিযানত এখাট কন্যাক নামৰ সংগঠনটোৰ এজন স্বয়ম্ভূ ছাৰ্জেন্ত মেজৰক আটক কৰা হয়।
২৫ বছৰীয়া ধৃত এখাট কন্যাক নাগালেণ্ডৰ মন জিলাৰ লুঙৱা গাঁৱৰ ছেচিং থিনচাৰ পুত্ৰ বুলি জানিব পৰা গৈছে।
কেডাৰজনক তালাচী চলোৱাত তেওঁৰ কবলৰ পৰা সেনাই তিনিখন ধন দাবী পত্ৰ, এটা মোবাইল ফোন আৰু বহু আপত্তিজনক নথি-পত্ৰ জব্দ কৰে। ইয়াৰ উপৰি জেৰাত তেওঁ নাগালেণ্ডৰ মন জিলাত এন এছ চি এন (কে)ৰ হৈ কেইবাটাও ধন দাবী কাৰ্য্যৰ সৈতে জড়িত থকাৰ কথা স্বীকাৰ কৰে বুলি সেনাই জানিবলৈ দিয়ে।
পিছত ধৃত কেডাৰজনক সোণাৰি আৰক্ষী থানাত গতাই দিয়া হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
